สภาพอากาศแปรปรวนในพื้นที่ภาคเหนือ ภาคตะวันออกเฉียงเหนือ มีฝนตกอากาศเย็น
ว่าที่ร้อยตรี ธนะสิทธิ์ เอี่ยมอนันชัย รองอธิบดีกรมอุตุนิยมวิทยา กล่าวว่า ออกประกาศเตือนสภาพอากาศแปรปรวนจากหย่อมความกดอากาศต่ำกำลังแรงปกคลุมบริเวณทะเลจีนใต้ตอนล่างในช่วงสุดสัปดาห์นี้ โดยระยะแรกจะมีฝนตกจากนั้นอุณหภูมิจะลดลง โดยภาคตะวันออกเฉียงเหนือมีลมแรงอุณภูมิลดลงประมาณ 2-4 องศาเซลเซียส ส่วนภาคเหนือ ภาคกลาง ภาคตะวันออก อุณหภูมิลดลง 1-3 องศาเซลเซียส บางพื้นที่ ขณะที่กรุงเทพมหานครจะรู้สึกแค่เย็นในช่วงเช้า โดยคาดว่าในช่วงส่งท้ายปีจนถึงต้นปี 2566 อุณหภูมิจะลดต่ำลงบริเวณยอดดอยและยอดภูเหลือเลขตัวเดียว ขณะที่อากาศในพื้นที่ภาคกลางและกรุงเทพมหานคร หนาวสุดเฉลี่ยประมาณ 17-18 องศาเซลเซียส โดยคาดว่าอากาศหนาวเย็นจะมีไปจนถึงกลางเดือนกุมภาพันธ์ ส่วนบริเวณภาคใต้ ที่มีหย่อมความกดอากาศต่ำกำลังแรงปกคลุมบริเวณทะเลจีนใต้ตอนล่างมีแนวโน้มจะมีกำลังแรงขึ้น และเคลื่อนเข้าใกล้ชายฝั่งประเทศมาเลเซียและภาคใต้ตอนล่าง ทำให้มีฝนตกชุกหนาแน่นฝน ตกหนักถึงหนักมาก เกิดฝนสะสมน้ำท่วมฉบับพลันและป่าไหลหลาก คลื่นทั้งฝั่งอ่าวไทยและอันดาวมันสูง 2-3 เมตรได้โดยเฉพาะในช่วงวันที่ 3-4 ธันวาคมนี้  ขอให้ประชาชนตั้งแต่จังหวัดสุราษฎร์ธานี ไปจนถึงจังหวัดชายแดนภาคใต้ติดตามสถานการณ์และการแจ้งเตือนภัยจากกรมอุตุนิยมวิทยาและหน่วยงานที่เกี่ยวข้องอย่างใกล้ชิด ซึ่งฝนที่ตกหนักบริเวณภาคใต้นี้จะยังคงมีต่อเนื่องจนกว่าหย่อมความกดอากาศต่ำนี้จะเคลื่อนพาดผ่านไปยังประเทศมาเลเซียในช่วงกลางเดือนธันวาคม